בס"ד

**' פרשת נצבים תשע"ב**

**ברכות מד-נ**

**דף מד** **משנה** האוכל דבר מלוח יחד עם פת מברך על המליח ופוטר את הפת שברכת העיקר פוטרת הטפל. **גמרא** האוכל פירות גינוסר שהם מתוקים מאד ואוכל דבר מלוח, הפת נעשית טפלה לדבר מלוח, רבה סיפר שכשאכלו פרות גנוסר, כשהיו מאה איש היה כל אחד אוכל עשרה, וכשהיו עשרה איש היו אוכלים כל אחד מאה, וכלי של ג' סאים מחזיק מאה פירות , ןהאוכל נשבע שלא אכל דבר מזין כזה, ר' אבהו היה אוכל מפירות אלו עד שנעשה בשרו חלק שנפלו זבובים מפניו, ר' אמי ור' אסי היו אוכלים עד שנשר שערם, ריש לקיש אכל מהם עד שנטרפה דעתו ור' יהודה נשיאה שלח קבוצת אנשים לקחתו לביתו, מאחת הערים של ינאי בהר המלך היו מוציאים ס' ריבוא ספלי דג טונה למאכל קוצצי תאנים במשך שבוע, והיה עץ אחד בהר המלך שהיו מורידים מ' סאה גוזלות ג' מחזורים בחודש, בעיר גופנית בארץ ישראל היו שמונים זוגות אחים כהנים שנישאו לשמונים זוגות אחיות כוהנות, ובדקו בבבל ומצאו רק את שתי בנותיו של רב חסדא שהם כוהנות, ונישאו לשני אחים שאינם כהנים רמי בר חמא ומר עוקבא בר חמא . לרב, סעודה בלי מלח אינה סעודה, ולר' יוחנן סעודה בלי תבשיל לח אינה סעודה**. משנה** לר"ג אחר ענבים תאנים ורימונים מברך ג' ברכות, ולחכמים ברכת מעין ג' , לר"ע אפילו אם ירק הוא מזונו מברך עליו ג' ברכות, על מים ששותה לצמאו מברך שהכל, ולר' טרפון בורא נפשות רבות. **גמרא** לר"ג לומדים מהסמיכות ארץ חטה ושעורה, ארץ אשר לא במסכנות תאכל לחם, לפסוק ואכלת ושבעת, שכל ז' מינים מברכים ג' ברכות בסוף, ולרבנן ארץ מפסיק, ולר"ג הוא בא למעט כוסס חטה שאין מברכים ג' ברכות,.לר' חנינא דבר שמחמשת מינים ברכתו מזונות ובסוף מעין ג' ולריב"ל ז' מינים ברכתם העץ ובסוף מעין ג', ומברך, על העץ ועל פרי העץ ועל תנובת השדה ועל ארץ חמדה טובה ורחבה שהנחלת לאבותינו לאכול מפריה ולשבוע מטובה רחם ה' אלוקינו על ישראל עמך ועל ירושלים עירך ועל מזבחך ותבנה ירושלים עיר קדשך במהרה בימינו והעלינו לתוכה ושמחינו בה כי אתה טוב ומטיב לכל, ובה' מינים מתחיל, על המחיה ועל הכלכלה ומסיים על הארץ ועל המחיה, ולדעה שבר"ח מסיים בתפלה מקדש ישראל וראשי חדשים, אומר רב חסדא שכאן מסיים על הארץ ועל הפירות, או שאמר לתלמידיו מא"י על פרותיה, ור' יוחנן אמר לדעת ר"נ בר יצחק על הארץ ועל פירותיה או שאמר לתלמידיו מבבל על הארץ ועל הפירות. על ביצים ומיני בשר מברך שהכל ובסוף בורא נפשות ועל ירקות, לדעת ר"י בר אבדימי אין מברך בסוף, ולדעת ר' יצחק מברך על ירקות אך לא על מים, ולר' פפא גם על מים, ומר זוטרא שכתוב בלא אביו אמר כדעה שמובאת עם אביו ור שימי בר אשי שמוזכר עם אביו סבר כדעת ר' יצחק . ור' אשי החמיר בהכל, ובמשנה שכתוב יש טעון לפניו ולא לאחריו ר' פפא יפרש שבא להוציא מצוות שאין מברכים לאחריהם, ולבני מערבא שמברכים גם אחר מצוות, שמברכים בחליצת תפילין לשמור חוקיו,בא להוציא ברכת הריח שאין מברכים לאחריהם. כל מאכל כמדת ביצה ביצה טובה ממנו וכן אמרו שטובה ביצה מגולגלת אחת מששה לוגין של סולת ועוד אמרו שזה טוב משש צלויים וארבע מבושלים אך בשר כביצה עדיף. ר"ע במשנה דיבר על קלח כרוב שאז יתכן ששלק מזין. טחול טוב לשיניים אך קשה למעים וכרישים טובים למעים ולא לשינים, ירק חי מוריק הפנים, ירק קטן מקטין, ודבר חי, שלם, משיב נפש וכן דבר קרוב לנפש הבהמה משיב את הנפש, כרוב למזון ותרד לרפואה טחול יפה לשינים ולכן ילעס ויזרוק, וכרישים שאינם יפים לשינים יבשל היטב ויבלעם, ירק חי אינו טוב בסעודה שאחר הקזה, והאוכל ירק קודם ד' שעות ביום אין לדבר אתו מריח הפה ולכן אין לאכול ירק חי קודם ד' שעות וכשהביאו לפני האמוראים ירק חי, אמימר ורב אשי אכלו ומר זוטרא לא אכל, אמרו לו איך אתה יכול לדבר אתנו אמר להם שאני סובר רק שאסור לאכול אך מותר לדבר עם האוכל, קטן מקטין אפילו גדי ששוה זוז ודוקא שלא גדל לרבע גודלו, נפש משיב נפש אפילו דגים קטנים מאד, בשר צואר שהוא קרוב ללב משיב הנפש וכן אמר רבא למשרתו שיביא לו בשר ממקום שקרוב לברכת השחיטה, כרוב נחשב שטוב גם לרפואה שו' דברים מרפאים חולה, כרוב תרדין ומי סיסין דבש וקבה ורחם ויותרת כבד, אוי לבית שיש בו לפת אך הוא טוב עם בשר או עם יין שרבא אמר למשרתו שאם יראה לפת בשוק לא יאמר במה נלפת הפת ושמואל הוסיף שהוא טוב עם בישול ר' פפא שהיה עושה שכר שלא מצוי אצלו יין אמר ששובר כח הלפת בעצים ואשתו היתה מבשלת הלפת בשמונה בקעיות עצים גדולות. דג מלוח לפעמים ממית ביום ז' וי"ז וכ"ז למליחתו, ודוקא שאינו צלוי טוב, אך אם צלוי כראוי אינו מזיק, ואם שותה אחריו שכר אינו מזיק גם באין צלוי כראוי. מי שנחנק מאומצת בשר ושותה מים עמה אין צריך לברך . **דף מה** להלכה מברכים שהכל על מים וברכה אחרונה בורא נפשות. **פרק שלושה שאכלו** שלשה שאכלו יחד חייבים לזמן, האוכל דמאי ומעשר ראשון שנטלה תרומתו מצטרף לזימון וכן מעשר שני והקדש שנפדו שלא כראוי שמש שאכל כזית וכותי מזמנים אתם, אך אין מצרפים האוכל טבל ומעשר ראשון שלא תרמו כראוי וכן מעשר שני והקדש שלא נפדו ושמש שלא אכל כזית ונכרי וכן נשים ועבדים וקטנים, ולא מזמנים על פחות מכזית ולר"י פחות מכביצה **גמרא** לומדים זימון מהפסוק גדלו לה' אתי או מכי שם ה' אקרא הבו גודל לאלוקינו, ומהפסוק גדלו לה' אתי לומדים שהעונה לא יגביה קולו יותר מהמברך, ומהפסוק משה ידבר והאלוקים יעננו בקול לומדים שהמתרגם לא יגביה קול יותר מהקורא ואם קולו של המתרגם נמוך ינמיך גם הקורא קולו, יש דעה שגם שנים יכולים לזמן, ויש דעה שאין יכולים ובמשנה כתוב ששלושה חייבים אך יתכן ששנים אין חייבים, אך יכולים לזמן,ומהמשנה שאין יכולים לחלק אין להוכיח ששנים לא, שיתכן ששלושה אין יכולים כשקבעו מתחילה לכך והיוצא מוציא אותם מחובה, השמש שמשמש שנים אוכל עמהם גם בלא רשותם שנח להם שמזמנים אתו אך שלושה שממילא מזמנים אוכל עמם רק ברשותם ומשמע ששנים לא זימנו יחד, אך יתכן שנח להם צירוף השמש שיהיה להם חובה, ואין להוכיח מנשים שמזמנות לעצמם למרות שלכאורה אפילו מאה נשים כשנים אך בכל זאת יש יותר משנים, ועבדים אין מזמנים למרות שהם יותר משנים בגלל שזה גורם לפריצות, ואין להוכיח שרב סובר ששנים לא מזמנים ממה שאמר שאם אכלו שלושה ויצא אחד לשוק קוראים לו לזימון ששם התחיל עמם וקבעו בחובה, אך ר' יוחנן ודאי סובר ששנים לא, שהוא אומר ששנים אין אחד מוציא חבירו אף ששומע כעונה אך אין ברכת הזימון ביניהם ואף שהתלמידים שבאו מא"י אמרו ששנים מזמנים ששמעו זאת מרב קודם שיצא מא"י ולא מר'יוחנן. אחד מג' שיצא לשוק מצטרף דוקא שקוראים לו ועונה, ובעשרה, כולם צריכים להיות במקום אחד, אף שיש סברא שט' מתוך י' יותר טוב מב' מתוך ג' אך אי אפשר להזכיר שם שמים פחות מי' במקום אחד. שנים שאכלו מצוה ליחלק שאין א' מוציא חבירו בבקיאים ואם אחד בור יכול השני להוציאו. שלושה שאכלו, אחד מפסיק לשנים לזימון אך השנים לא מפסיקים עבור אחד ור' פפא שהפסיק עבור אחד עשה לפנים משורת הדין, יהודה בן מרימר ומר בר רב אשי ורב אחא מדפתי אכלו ביחד ולא היה אחד מופלג מחבירו לברך ואמרו שיתכן שבמקרה כזה עדיף שכל אחד יברך לעצמו, וברכו לעצמם ואמר להם מרימר שלא יצאו ידי זימון, ועכשיו אי אפשר שאין זימון למפרע, אדם שרואה שמזמנים ולא אכל עמהם כשאומרים נברך עונה ברוך ומבורך וכשאומרם ברוך שאכלנו עונה אחריהם אמן, בבונה ירושלים משובח העונה אמן לעצמו כמו שאביי הכריז אמן בקול שידעו הפועלים שנגמר חיובם ויחזרו לעבודתם ר' אשי ענה אמן בשקט שלא יזלזלו בהטוב והמטיב, והעונה אמן לעצמו אחר שאר ברכותיו זה מגונה .  **דף מו** כשחלה רב זירא קיבל עליו ר' אבהו שאם יתרפא ר' זירא שהוא היה קטן שנחרכו שוקיו אעשה יום טוב לחכמים וכשהתרפא עשה סעודה ואמר לר' זירא לבצוע ואמר ר' זירא שבעל הבית בוצע, ובברכת המזון ביקש מר' זירא לברך ואמר שהבוצע מברך, אך ר' אבהו אחז שאף שבעל הבית בוצע שיבצע בעין יפה אך אורח מברך שיברך את בעל הבית, והברכה היא יה"ר שלא יבוש בעה"ב בעוה"ז ולא יכלם לעוה"ב ורבי הוסיף ויצליח מאד בכל נכסיו ויהיו נכסיו ונכסינו מוצלחים וקרובים לעיר ולא ישלוט שטן לא במעשה ידיו ולא במעשה ידינו ולא יזדקר לפניו ולפנינו שום הרהור חטא ועברה ועוון מעתה ועד עולם. לר"נ ברכת הזימון עד נברך ולר' ששת עד הזן ומה שכתוב בבריתא אחת ברכת המזון שתים ושלוש ובבריתא אחרת שלושה וארבעה לא נחלקו בברכת הזימון אלא ר"נ יפרש שלושה כשענה עד נברך וארבע כשלא היה זימון, והברייתא שאמרה שתים ושלוש מדובר לענין פועלים שמצרפים ברכת הארץ עם בנין ירושלים, ורב ששת יפרש הברייתא שתים ושלש עם הזן, או בלי הזן כשכבר היה זימון והברייתא של שלוש וארבע היא למ"ד הטוב והמטיב דאורייתא, ר' יוסף מדייק ממה שפועלים עוקרים אותה שהטוב והמטיב אינו דאורייתא ור' יצחק בר שמואל מביא ראיה ממה שפותחת בברוך ואין מסיימת בברוך שהרי כל הברכות פותחות בברוך וגם מסיימות מלבד ברכת הנהנין וברכת המצוות שרק פותחות בברוך וברכה הסמוכה שאין פותחת בברוך וכן ברכה אחרונה של קר"ש שאין פותחת בברוך, וא"כ ברכת הטוב והמטיב היא ברכה בפני עצמה, ור"נ בר יצחק מדייק שהיא לא דאורייתא שעוקרים אותה בבית האבל, ומברכים רק הטוב והמטיב ולר"ע גם דיין האמת מר זוטרא הגיע לר' אשי כשהיה אבל ובירך הטוב והמטיב קל אמת דיין אמת שופט בצדק לוקח במשפט שליט בעולמו לעשות כרצונו כי כל דרכיו משפט שהכל שלו ואנחנו עמו ועבדיו ובכל אנו חייבים להודות לו ולברכו גודר פרצות בישראל הוא יגדור הפרצה הזאת בישראל לחיים, המצטרף לזימון והמשיך לאכול, כשמברך חוזר לראש ולדעת רבנן למקום שפסק וכן הלכה. ריש גלותא אמר שהפרסים בקיאים בהלכות סעודה שכשמסובים בב' מיטות גדול בראש ושני לו מעליו ואם יש ג' גדול באמצע שני לו למעלה ושלישי למטה ממנו ואם ירצה לדבר עם זה שלידו יראה לו ברמיזה ואין צריך להתישר, מים ראשונים מתחילים מהגדול ויביאו לו מיד את הפת שלא יצטרך להמתין ומים אחרונים מתחילים מהקטן ועדין לא מסלקים הפת מהגדול, רב ששת אמר שאנו יודעים כל זה מברייתא, והברייתא מוסיפה שמים אחרונים אם הן ה' מתחילים מהגדול ואם הם יותר מתחילים מהקטן עד שמגיעים לה' ומתחילים מהגדול והמתחיל במים אחרונים הוא מברך, וכן אמר רב שהנוטל ידיו תחילה באחרונה הוא מזומן לברכה. וכך,כשרבי כיבד את רב ליטול ידיו תחילה למים אחרונים שכבדו בזימון. **דף מז** אין מכבדים בדרכים ובגשרים ובנטילת מים אחרונים, וכשרבין ואביי הלכו יחד בדרך וחמורו של רבין הקדים לחמורו של אביי ולא אמר לו ילך מר ואביי הקפיד שגס דעתו של רבין מאז שעלה לא"י ובפתח בית המדרש כיבדו רבין לאביי ואמר לו שאין מכבדים אלא בפתח שראוי למזוזה ואפילו בית מדרש שפטור ממזוזה אך בדרך אין דין כיבוד.אמרו בשם רב שאין המסובים אוכלים עד שיטעום הבוצע ורב ספרא דקדק לומר **לטעום** כלשון רבו. שנים ממתינים א' לשני לטול מהקערה אך ג' אין ממתינים, הבוצע נוטל ראשון אך יכול לחלוק כבוד לרבו או לגדול ממנו, כשרבה בר שמואל חיתן בנו עם משפחת ר' שמואל בר קטינא לימד את בנו החתן שאין בוצעים עד שיכלה אמן מהעונים ורב חסדא הוסיף מרוב העונים ולא חוששים למיעוט שמאריכים ,שהעונה אמן יותר מדאי טועה. החוטף אמן שאומר האלף בשוא ולא בקמץ יחטפו חייו והאומר אמן קטופה שלא מדגיש הנון יתקטפו ימיו והעונה אמן יתומה שלא שמע הברכה יהיו בניו יתומים והמאריך באמן יאריכו ימיו ושנותיו. כשרב ושמואל ישבו בסעודה ורב שימי בר אשי רצה להצטרף ואמר רב שכבר גמרו לאכול ואינו מצטרף עמם לזימון ושמואל אמר שאם היו מביאים לו פטריות ולרב גוזלים היו אוכלים וא"כ לא הסתלקו מלאכול ומצטרף עמם לזימון וכשאכלו תלמידי רב ורב אחא בא אליהם ואמרו שבא גדול לברך להם ואמר להם שהגדול לא מברך אלא העיקר שבסעודה שהיה בתחילה, ולהלכה גדול מברך אף שבא בסוף. אוכל דמאי מצטרף לזימון כיוון שיכול להפקיר נכסיו ולהיות עני שלב"ה מאכילים העניים והאכסנאים דמאי אמנם לב"ש אין מאכילים דמאי כלל. מעשר ראשון אף שניטל תרומתו אך לא תרומה גדולה, ומדובר שנתן מעשר בשבלים ופטור מתרומה גדולה שכתוב מעשר מן המעשר ולא תרומה גדולה ומעשר, ומצטרף לזימון, והקדימו בכרי אינו פוטר מתרומה גדולה שכיוון שכבר נהיה דגן אומרים על זה מכל מעשרותיכם תרימו. החידוש במעשר שני והקדש שנפדו אף שלא נתן את החומש, שאינו מעכב. שמש שאכל כזית מצטרף שנחשב קביעות אף שמשמש. אף שעם הארץ אין מזמנים עליו לאביי המשנה דברה בכותי חבר שעדיף מעם הארץ, ולרבא עם הארץ שחשוד על מעשרות אין מזמנים עליו שלר"מ ע"ה נקרא שאינו אוכל חולין בטהרה ולרבנן שאינו מעשר פרותיו והמשנה דברה בכותי חבר שמעשר פרותיו, שבמצוה שכתובה בתורה נזהרים בה יותר מישראל.לר' אליעזר ע"ה הוא אחד שאינו קורא קר"ש שחרית וערבית, ולר' יהושע שאינו מניח תפילין, ולבן עזאי שאין לו ציצית ולר' נתן שאין לו מזוזה ולר' נתן בר יוסף שיש לו בנים ואינו מגדלם לתורה, ולאחרים כל שלא שימש ת"ח, שלא למד גמרא שהיא סברא וכן הלכה, ורמי בר חמא לא כיבד את ר' מנשיא בר תחליפא למרות שלמד משניות ובריתות, וכשנפטר, אמר רבא שלכן הוא נפטר שרב תחליפא כן שימש ת"ח, ורמי בר חמא לא חקר עליו מספיק או שרב תחליפא שמע שמועות מהחכמים וחוזר על כך לכן נחשב תלמיד חכם. אכל טבל אין מצטרף אף שהוא רק מדרבנן כגון עציץ נקוב. מעשר ראשון שלא תרמו תרומה גדולה באופן שהלוי הקדים בכרי שחייב בתרומה, מעשר שני והקדש אף שנפדו אלא שלא היה כהלכתו שפדה מעשר שני באסימון שמועיל רק כסף עם צורה והקדש שפדה עם קרקע ואין פודים הקדש אלא בכסף שכתוב ונתן הכסף. הדין של שמש פחות מכזית נכתב אגב הרישא ששמש שאכל כזית מצטרף, המשנה כותבת שנכרי לא מצטרף אפילו שנימול אך כל זמן שלא טבל עדיין נחשב נכרי גמור. לר' יוסי קטן המוטל בעריסה אף שאין מזמנים עליו אך מצרפים אותו לעשרה וכן עבד מצטרף לעשרה ור"א ששחרר עבדו כדי שיהיה מנין כי היו חסרים שנים ושחרר עבד אחד ומועיל למרות שהעשירי הוא עבד, ואף שהמשחרר עבדו עובר בעשה של לעולם בהם תעבודו אך למצוה דרבים שיצאו בקדושה, מותר לשחרר. המשכים מעשרה ראשונים אפילו מאה באו אחריו נוטל שכר כנגד כולם, לרב הונא תשעה וארון מצטרפים והכוונה שהם תשעה שנראים כעשרה, לדעה אחת דוקא שהם ביחד שלא נראה שחסר אחד ןלדעה אחרת דוקא כשמפוזרים נראים מרובים יותר. ר' אמי אומר ששנים ושבת מצטרפים וכוונתו ששני ת"ח שמחדדים זה את זה בהלכה מצטרפים, ורב חסדא ורב ששת הראו אחד על השני. קטן שהביא סימנים קודם שנתו השלוש עשרה לר' יוחנן מזמנים עליו וכן מוכח בבריתא שכתוב שהביא שתי שערות מזמנין עליו ואין מדקדקים בקטן ומשמע אף שלא הגיע לכלל שנים. **דף מח** ר"נ אומר להלכה שאם הקטן יודע למי מברכים מזמנים עליו אביי ורבא בקטנותם היו לפני רבה ושאל אותם למי מברכים ואמרו לה' ושאלם היכן מקומו רבא הצביע לתקרה ואביי יצא לחוץ והצביע לשמים אמר להם שניכם תהיו חכמים כמו שאומים על דלעת שנכרת מתחילתה. ט' אכלו דגן ואחד ירק מצטרף ורב חסדא אמר אף ח' וז' ור' ירמיה אמר שו' ג"כ מספיק שהעיקר שיש רוב ור' זירא סובר שלא מספיק ששה שצריך רוב הניכר מהאוכלים. כשינאי המלך ואשתו אכלו ורצה ינאי שחכם יברך להם אמרה לו אשתו שיכולה היא להביא מישהו אך ישבע לה שלא יפגע בו והביאה את אחיה שמעון בן שטח והושיבו ביניהם אמר לו תראה הכבוד שמכבדים אותך ואמר שמעון שהתורה היא זו שמכבדת אותו שכתוב עליה סלסלה ותרוממך תכבדך כי תחבקנה, אמר לו המלך רואה אתה שאינך מקבל מרות, ונתנו לו לברך אמר, איך אברך, ברוך שאכל ינאי וחביריו, שתה את הכוס, ונתנו לו כוס אחרת וברך, ואמר ר' חייא בר אבא שהוא דעת יחיד שאפשר להוציא בברכה רק מי שאכל כזית דגן ומה שאמר רשב"ג, שטבל בציר או אכל גרוגרת מצטרף, אך אינו יכול להוציא עד שיאכל כזית דגן, וכן אמרו בשם רבא . משה תיקן ברכת הזן בשעה שירד המן יהושע תיקן ברכת הארץ כשנכנסו לארץ דוד תיקן ברכת בונה ירושלים על ישראל עמך ועל ירושלים עירך ושלמה הוסיף על הבית הגדול והקדוש, הטוב והמטיב תיקנו ביבנה בשעה שניתנו הרוגי ביתר לקבורה, הטוב שלא הסריחו והמטיב שניתנו לקבורה. סדר ברכת המזון ברכה ראשונה הזן שניה ברכת הארץ שלישית בונה ירושלים רביעית הטוב והמטיב ובשבת מתחיל ברכה שלישית בנחמה ומסיים בנחמה ומזכיר קדושת היום ולר' אליעזר יכול לאמרה בברכה שניה או שלישית או רביעית לחכמים רק בברכה שלישית, ולת"ק יצא גם אם אמרה בברכה אחרת. ברכת המזון מן התורה שכתוב ואכלת ושבעת , וברכת זו ברכת הזן, את ה' אלוקיך זו ברכת הזימון על הארץ זה ברכת הארץ הטובה זו ירושלים כמו שכתוב ההר הטוב הזה והלבנון, אשר נתן לך זו ברכת הטוב והמטיב, וברכה לפניו לומדים מק"ו כשהוא שבע מברך ק"ו כשהוא רעב, ולרבי לומדים ברכת הזימון מגדלו לה' אתי והטוב והמטיב תיקנו ביבנה, ולפניו לומדים מאשר נתן לך משעה שנתן לך ולר' יצחק לומדים ברכה לפניו מוברך את לחמך ואת מימך שתברך כשעדיין הלחם קיים, ולר' נתן לומדים ברכה לפניו מהמלכת שאול שאמרו כבואכם אל העיר כי לא יאכל העם עד באו כי הוא יברך הזבח ואחר יאכלו הקרואים, והאריכו הנשים שהנשים דברניות או כדי להביט ביפיו של שאול שהיה משכמו ומעלה גבוה מן העם, או שאין מלכות שאול נוגעת במלכות שמואל אפילו כמלא נימה. ברכת התורה לר' ישמעאל לומדים מק"ו שאם מברכים על צרכי שעה ק"ו חיי העוה"ב ולר' חייא בר נחמני משמו לומדים מגז"ש שכתוב בברכת המזון אשר נתן לך ועל התורה כתוב ואתנה לך את לוחות האבן והתורה והמצוה, לר"מ לומדים מהפסוק אשר נתן לך ה', שמברך על הרעה כמו שמברך על הטובה בכל דין שה' דן בין מדה טובה ובין רעה, לריב"ב לומדים ברכת התורה מהמלה הטובה שזה נאמר על תורה שכתוב בה כי לקח טוב, הטובה נאמר על ירושלים שכתוב ההר הטוב הזה. לר"א אם לא אמר ארץ חמדה טובה ורחבה בברכת הארץ ומלכות בית דוד בבונה ירושלים, לא יצא. ולנחום הזקן יש להוסיף ברית ולר' יוסי גם תורה ויקדים ברית לתורה שברית נתנה בי"ג בריתות ותורה רק ג' בריתות. **דף מט** צריך לומר הודאה תחילה וסוף ולא יפחות מהודאה אחת והפוחת מגונה, והחותם מנחיל ארצות בברכת הארץ ומושיע ישראל בבונה ירושלים הוא בור, וברית ותורה בברכת הארץ ומלכות דוד בבנין ירושלים מעכבת. ויש דעה שבברכת הטוב והמטיב צריך להזכיר מלכות שהיא מדרבנן ואינה ברכה סמוכה ויש דעה שאין צריך להזכיר מלכות שהיא דאורייתא וסמוכה לברכה הקודמת. לר' יוסי בר יהודה חותם בברכה שלישית מושיע ישראל ובונה ירושלים רבה בר רב הונא סיים כך אצל ריש גלותא אמר לו ר' חסדא שרבי אומר שאין חותמים בשני ענינים וחתימת על הארץ ועל המזון נחשב אחד שזה הודאה על הארץ שמוציאה מזון וכן על הארץ ועל הפירות שהארץ מוציאה פירות, מקדש ישראל והזמנים, מקדש את ישראל שמקדשים הזמנים, וכן מקדש ישראל וראשי חדשים, ושונה מכולם מקדש השבת וישראל והזמנים שזה נקרא ענין אחד שזה ברכה על הקדושה אך מושיע ישראל ובנין ירושלים הם ב' ענינים, ואין חותמים בשנים שאין עושים מצוות חבילות חבילות, ולהלכה לרב ששת אם פתח ברחם על ישראל עמך מסיים מושיע ישראל, ואם פתח רחם על ירושלים מסיים בונה ירושלים, ולרב נחמן גם פתח בישראל מסיים ירושלים שכתוב בונה ירושלים ה' נדחי ישראל יכנס שבנין ירושלים תלוי בקיבוץ נדחי ישראל, ר"נ אמר לר' חסדא שישנה עמו ואמר שאינו יודע אף ברכה רגילה שהיה אצל ריש גלותא ורב ששת זקף ידו על צוארו כנחש שלא אמר ברית ותורה ומלכות, כדעת ר' חננאל בשם רב שאף אם לא אמר ברית ותורה ומלכות יצא, שנשים גם אינם שייכות לברית, ועבדים אינם שייכים לתורה ומלכות וזה נגד רוב הדעות שזה מעכב. לר' יוחנן הטוב והמטיב צריכה הזכרת עוד מלכות, חוץ ממלכות שצריך בכל ברכה, אחד של הברכה עצמה ועוד בשביל בונה ירושלים ולא צריך גם לברכת הארץ כי זה ברכה הסמוכה, ואומר מלכות כי הזכיר מלכות בית דוד מזכיר גם מלכות שמים, ולר' פפא צריכה עוד ב' מלכויות חוץ משל הברכה, רב גידל אמר לפני רב הונא בשם רב שאם לא הזכיר רצה בשבת אומר ברוך שנתן שבתות למנוחה לעמו ישראל באהבה לאות ולברית ברוך מקדש השבת, ואם לא הזכיר ביו"ט אומר ברוך שנתן ימים טובים לעמו ישראל לשמחה ולזכרון ברוך מקדש ישראל והזמנים ואם לא הזכיר בר"ח אומר ברוך שנתן ראשי חדשים לעמו ישראל לזכרון, והסתפק אם אומר שמחה בר"ח או אם חותם או לא ור' זירא הסתפק אם אמר מעצמו או בשם רבו. ר"נ שכח להזכיר וחזר לראש אמר לו רב גידל שיכול לומר הברכה, ואמר לו שדוקא אם לא התחיל הטוב והמטיב אך אם המשיך הטוב והמטיב חוזר לראש. שמואל סובר שאם לא הזכיר ר"ח בתפילה חוזר, ובברכת המזון אינו חוזר, ושמואל לא הסביר החילוק וההבדל הוא שתפילה היא חובה אך ברכת המזון אינו חובה בר"ח שהרי יכול לא לאכול אך בשבת ויו"ט שחייב לאכול אם לא הזכיר מחזירים אותו. לר 'יוחנן יש להפוך השיטות במשנה, שלר"מ מכביצה מברכים ולר' יהודה מכזית שהרי לענין יוצא מירושלים ובידו בשר קודש אם עבר את צופים שורף במקומו ואם לא חוזר לשרוף בירושלים ולר"מ חוזר מכביצה ולר' יהודה מכזית, ולאביי אין להפוך במשנה שנחלקו לענין ברכת המזון שלר"מ כתוב **ואכלת** ואכילה בכל מקום היא מכזית ולר'יהודה לומדים מ**ושבעת** ורק מכביצה יש שביעה ולענין בשר קודש נחלקו שר"מ לומד חזרה מטומאה ורק מכביצה יש טומאה ולר' יהודה לומדים מאיסור האכילה שהוא בכזית **משנה** זימון בשלושה אומר נברך ואם יש שלושה חוץ ממנו אומר ברכו וכן בעשרה אומר נברך לאלוקינו ובעשרה חוץ ממנו אומר ברכו, במאה אומר ה' אלוקינו באלף אומר ה' אלוקינו אלוקי ישראל, ובריבוא אומר ה' אלוקינו אלוקי ישראל אלוקי צבקות יושב הכרובים, וכן עונים אחריו ברוך ה' אלוקינו אלוקי ישראל וכו' וזה דעת ר"י הגלילי שמברכים לפי רוב הקהל שכתוב במקהלות ברכו אלוקים ה' ממקור ישראל ולר"ע אין הבדל בין מרובים למועטים כמו לענין ברכו בביהכנ"ס, שאומר ברכו את ה' ולר' ישמעאל ברכו את ה' המבורך. **גמרא** שמואל סובר שלא יוציא אדם את עצמו מן הכלל **דף נ** ובמשנה שכתוב בג' והוא אומר ברכו, אך בכ"ז נברך עדיף כמו שכתוב במשנה הבאה, ששה נחלקים, ואם ברכו היה עדיף אם נחלוק ששה אי אפשר לומר ברכו,וכן אומרת הברייתא שאין הבדל בין נברך לברכו אך הנקדנים תופסים על כך וניכר מהברכות אם האדם ת"ח שהאומר בטובו חיינו הוא ת"ח והאומר מטובו הוא בור ולגבי שאלה אמר דוד ומברכתך יברך, שלא מבקשים הרבה אך לענין דברי תורה מבקשים הרבה שכתוב הרחב פיך ואמלאהו, בטובו חיינו הוא ת"ח, בטובו חיים הוא בור אך נהרבלאי אומרים להפך, שחיים עדיף שכולל כולם,ולהלכה אומרים חיינו. נברך שאכלנו משלו הוא ת"ח, למי שאכלנו משלו הוא בור, שמשמע שיש כמה שזנים, ומה שאומרים בפסח למי שעשה לאבותינו ולנו את הניסים, שם זה מוכח שה' עושה את הניסים, ברוך שאכלנו משלו הוא ת"ח על המזון שאכלנו הוא בור,שלא אומר משל מי ובעשרה שאומר שם שמים מוכח שאומר על ה' וכן רואים במשנה לגבי ריבוא שאומר על המזון ולא אומר משלו. הקטע במשנה אחד עשרה ואחד עשרה רבוא הוא לדעת ר"ע שאין הבדל בין מרובים למועטים ולריה"ג יש חילוק בין עשר למאה ואלף ורבוא. ומהפסוק במקהלות דורש ר"ע כר"מ שאפילו עוברים שבמקור אמרו שירה, וריה"ג דורש זאת מהמילה מקור, והלכה כר"ע , רב חמא חיפש מאה אמרו לו שאין זה נ"מ כי הלכה כר"ע, ורבא כשאכל אצל ריש גלותא זימנו לעצמם ג' ג' ולא עשו בעשרה שלא יקפיד ריש גלותא ואינם יוצאים מברכת ריש גלותא שמרוב הציבור אי אפשר לשמוע. 'ג' שאכלו ואחד בירך מצטרף אחר כך לזימון עמם והם יצאו אך הוא לא יצא בזה כי אין זימון למפרע. רפרם בר פפא כשהתפלל בביהכנ"ס באבי גיבר, אמר על הס"ת ברכו את ה' וכולם הוסיפו המבורך ואמר לו רבא מדוע אתה נכנס למחלוקת, וגם נהגו כר' ישמעאל לומר המבורך**. משנה** ג' ד' וה' אנשים שאכלו אינם יכולים להתחלק אך ששה נחלקים עד עשרה ועשרה אין נחלקים עד כ,' שתי חבורות כשרואים אלו את אלו בבית אחד מצטרפים ואם אין רואים מזמנים, לר"א מברכים על יין רק אם נותנים מים ולחכמים גם בלי מים. **גמרא** המשנה באה לומר שג' שישבו לאכול יותר אינם יכולים להתחלק אף שעדיין לא אכלו או שבא לומר שג' שאוכלים כל אחד מככרו בכ"ז אין יכולים להתחלק ולרב הונא גם ג' שבאו ממג' חבורות של ג' אנשים שהתחייבו כבר בזימון אין מתחלקים ואם זימנו עליהם במקומם פרח מהם הזימון ומביא רבא ראיה ממטה שנגנבה חציה או שאבדה או שחלקו האחים או שותפים טהורה ואם החזירו מקבלת טומאה מעכשיו וטומאה ראשונה שהלכה לא חזרה. שמש מצרף ב' חבורות אף שאינם רואות. לר' אליעזר יין ללא מים ברכתו העץ ומותר ליטול ממנו ידים ואם נתן מים ברכתו הגפן ולא נוטלים ממנו, ולחכמים גם ללא יין ברכתו הגפן ואין להשתמש בו לנטילה,ושמואל שאומר שעושה כל צרכיו בפת כר"א.ורבנן מודים שבכוס של ברכה נותנים מים שצריך מצוה מן המובחר, ולרבנן הוא ראוי לרפואה. ד' דברים נאמרו על פת, לא להניח עליה בשר חי, ולא כוס מלא, ולא לזרקה ולא לסמוך בה קערה, אמימר ןמר זוטרא ור' אשי אכלו תמרים ומר זוטרא זרק תמר לר' אשי ואמר, שרק פת אסור לזרוק וכן כל דבר שנמאס בזריקה. מותר למשוך יין בצינורות לקראת חתן וכלה וכן זורקים לפניהם קליות ואגוזין בימות החמה אך לא בימות הגשמים שיש טיט, ופת אסור אף בימות החמה. המכניס אוכל לפיו בלא ברכה דבר שנמאס אם יוציאו, יסלקו לצד אחד בפיו, ויברך, דבר שלא נמאס יוציא ויברך, משקים יבלע. **הערות והנצחות בטל 054844983או במייל @GMAIL.COm MABADAF12** לרפואת רחל לאה בת חיה שרה בתשח"י